والتر ایزاکسون که چن هفته دما د دنیا رئتن جابز د حونه ش ونه دیئه گوت که: «جابز که فره درد داشته د یه گل اتاق خو د طبقه هاری حونش بی و سی رئتن د پله یا فره ضعیف و لر بی ولی وا یه هنی چی دماتر باهوش و خوش کلوم بی.» جابز که خوشه وخم شرکت اپل کرده بی د روز آخری د عمرش چی سردیوونیار د نویسگه مینجاون اپل بی و یه روز نه تمومن کار کرد. چیا نشو میئن که جابز تا روز دما د دنیا رئتنش سی اپل کار می کرد و درگر مشگلات سازیاری تازه و نهایی ای شرکت بیه. د استئفا نومه یی که جابز سی هیئت دیوونداری اپل کل کرد چنی اومائه که: مه همیشه وه شما گوتمه که ار یه روزی بیائه که مه نتونم کاریام چی یه گل سردیوونیار انجوم بئم شما اولی کسونیایی هئیت که د ای داسون وارسیار موئیت و د بدبختی چنی گاتی پیش اومائه.